Diari Oficial de la Generalitat Valenciana


Sumari del DOGV 5954, del 13-02-2009 (2009/1475)

ORDE de 12 de gener de 2009, de la Conselleria d'Educació, per la qual es publica la línia pressupostària per al desenrotllament de la segona fase dels Programes de Qualificació Professional Inicial, convocats per l'Orde de 8 de juliol de 2008 de la Conselleria d'Educació (DOCV 5807 de 16.07.2008).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1475


Data del document
:   12-01-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * qualificació professional
    * ensenyament professional
    * associació professional
    * empresa
    * suport econòmic
    * organització no governamental
    * centre d'ensenyament
    * sindicat
    * administració local
    * ajuda pública

ORDE de 12 de gener de 2009, de la Conselleria d'Educació, per la qual es publica la línia pressupostària per al desenrotllament de la segona fase dels Programes de Qualificació Professional Inicial, convocats per l'Orde de 8 de juliol de 2008 de la Conselleria d'Educació (DOCV 5807 de 16.07.2008). [2009/1475]  
Amb data 16 de juliol de 2008 va ser publicada en el Diari Oficial de la Comunitat Valenciana l'Orde de 8 de juliol de 2008 de la Conselleria d'Educació per la qual es convocaven subvencions per al desenrotllament dels Programes de Qualificació Professional Inicial en l'àmbit territorial de la Comunitat Valenciana.  
Després de la publicació de la Llei 17/2008, de 29 de desembre, de Pressupostos de la Generalitat per a l'exercici de 2009 (DOCV número 5.924 de 31 de desembre de 2008) i segons establix l'article 47 de la Llei d'Hisenda Pública de la Generalitat Valenciana, es procedix a publicar la línia pressupostària per al desenrotllament de la segona fase dels mencionats programes, finançades ambdós, tant en la primera com en la segona fase del seu desenrotllament, per la Conselleria d'Educació.  
Per tot això, fent ús de les facultats que em conferix la Llei 5/1983, de 30 de desembre, del Consell, i vista la proposta de la Direcció General d'Avaluació, Innovació i Qualitat Educativa i de la Formació Professional,  
ORDENE  
Únic  
La segona fase dels Programes de Qualificació Professional Inicial, que es realitzarà durant el primer semestre de 2009, entre les dates compreses entre l'1 de gener i el 30 de juny d'enguany, serà finançada amb una quantia màxima de dos milions dos-cents mil cinc-cents euros (2.200.500 euros) a càrrec de la línia de subvenció T1310000 del programa 421.50 de la Llei de Pressupostos de la Generalitat per a l'exercici 2009.  
La concessió de les ajudes es farà per resolució de la directora general d'Avaluació, Innovació i Qualitat Educativa i de la Formació Professional, per delegació del conseller d'Educació d'acord amb l'article 10 de l'Orde de bases reguladores de 7 de juliol de 2008 (DOCV 5806 de 15.07.2008).  
La present orde tindrà efectes l'endemà de la publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició, excepte en el cas d'administracions públiques interessades segons l'article 44.1 de la Llei 29/1998 citada, o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició podrà interposar-se davant del conseller d'Educació en el termini d'un mes des de l'endemà de la publicació.  
b) En defecte de recurs de reposició, el recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 12 de gener de 2009  
El conseller d'Educació,  
ALEJANDRO FONT DE MORA TURÓN